text:
Qırımda Rusiye mahsus hızmetleriniñ lagerleri negizinde Donbass içün ücretli askerlerni azırlamağa devam eteler, dep haber ete İnformatsionnoye soprotivleniye gruppasınıñ mütehassısları. Olğan malümatqa köre, işbu askerlerni azırlağanlarnıñ arasında – Ukraina İçki işler nazirliginiñ İçki ordularınıñ sabıq komandanı da bar.
«İS cenübiy bölügi bu kibi lagerlerniñ birinde komandanlıq etken şahısnı belgiledi – Ukraina İçki işler nazirliginiñ İçki ordularınıñ sabıq komandanı general-leytenant S. Şulâk. Onıñ 2014 senesi fevral ayında Maydanda vatandaşlarnıñ kütleviy sürette öldürüvine alâqası olğanı sebebinden, o, Ukraina Baş prokuraturası tarafından qara cedvelge kirsetilgen edi», – dey Tımçuk.
Matbuat vastalarınıñ malümatına köre, 2012 senesi mayıs 31 künü prezident Viktor Yanukoviçniñ emri ile Şulâk baş idareniñ yolbaşçısı – Ukraina İçki işler nazirliginiñ içki ordularınıñ komandanı olaraq tayinlendi. 2013 senesi yüz bergen Maydan vaqialarından soñ Qırımğa qaçıp ketti.


c: text/html

text:
Rusiye akimiyetiniñ resmiy neşiri «Rusiye gazetası» Sloveniya paytahtı Ljubljananıñ başı Zoran Jankovićten afu soradı. Afu soramaqnıñ sebebi – Sloveniyanıñ Qırım işğaline dair noqta-i nazarı gazetada yañlış akis etilgenidir. Rusiye akimiyetiniñ neşiri Sloveniya diplomatlarınıñ beyanatlarını ve olar tarafndan Qırım – Ukraina toprağı olaraq tanılğanı aqqında izaatlarını öz saifelerinde yerleştirdi.
«Rusiye Federatsiyasındaki Sloveniya elçiligi beyan etmeli ki, Sloveniya Cumhuriyeti Ukrainanıñ mustaqilligini ve teritorial bütünligini tanıp, ne Qırımdaki referendumnıñ neticelerini, ne de Qırımnıñ Rusiye Federatiyasına qoşulğanını tanımay ve bu – halqara uquqnıñ bozuvı olğanını tasdiqlay», – dep buyurıla Sloveniyanıñ Rusideki elçihanesiniñ beyanatında.
Sentâbr 29 künü «Rusiye gazetası» Lübov Protsenko müellifligindeki «Birlikte küçlücemiz» adlı maqalesini ye derc etken edi.
Müarririyetke Sloveniya Cumhuriyetiniñ elçiliginden mektüp keldi. Mektüpte qayd etile ki, mezkür maqaleniñ elektron şekilinde «Ljubljana şeer yolbaşçısı Zoran Jankovićniñ kerçek olmağan izaatlaı ketirile, sanki Sloveniya Avropada ilk devletlerden biri olup Qırım boyunca referendumnıñ neticelerini qabul etti. Ljubljana şeer yolbaşçısı Zoran Janković «Rusiye gazetasınıñ» jurnalistlerinen Qırım ve referendum aqqında qonuşmadı, ve Ljubljanada Moskva Künleri keçirilgen vaqıtta bu mevzuda bir şey aytmadı».
Ukraina Yuqarı Radası Rusiyeniñ vaqtınca Qırım işğaliniñ resmiy başlanğıçı olaraq 2014 senesi fevral 20 kününi ilân etti. 2015 senesi oktâbr 7-de Ukraina prezidenti Petro Poroşenko bunıñnen bağlı qanunnı imzaladı. Ğarp memleketleri bir sıra iqtisadiy sanktsiyalarnı kirsetti. Rusiye yarımada işğalini inkâr etip, onı «tarihiy adaletniñ tiklenmesi» dep adlandıra.

robotstxt: allowed

filter: keep


text:
Rusiyeniñ Ukrainağa qarşı silâlı ücümi vaqtında martnıñ 15-i sabasına qadar 97 bala vefat etti ve 100-den çoq yaralandı. Bu aqta Ukraina Baş prokurorı ofisi bildirdi.
«Eñ çoq Kyiv, Harkiv, Donetsk, Çerniğiv, Sumı, Herson, Mıkolayıv ve Jıtomır vilâyetlerinde zarar körgenler. Er kün eñ az beş bala ateş altında öle», – dep aytıla Baş prokurornıñ ofisi haberinde.
Berilgen malümatqa köre, bombardıman ve ateş neticesinde 400-den çoq oquv yurtu zarar kördi, 59-ı tamamen viran etildi. 11 tibbiy müessise, 3 reabilitatsiya merkezi, şu cümleden saqatlığı olğan balalar içün merkezlerge ateş açıldı.
Müessise, bu raqamlar doğru degil, çünki adise yerlerini baqmağa imkân yoq, dep qayd etti. Tecavuzcı memleket vaqtınca işğal etilgen topraqlarda da faal cenk areketlerini keçire.
Bu malümatnı tasdıqlaycaq diger resmiy menbalar şimdilik yoq.
Ukrainağa qarşı Rusiye silâlı ücümi fevralniñ 24-nden sabadan berli devam ete. Rusiye ordusı arbiy ve vatandaş infrastrukturasınıñ esas obyektlerine avadan darbe endire, uçaq alanları, arbiy bölük, cermay bazaları, yaqıt stantsiyaları, kilse, mektep ve hastahanelerni viran ete.
Mesken rayonlarğa top, çoqlu ateş sistemaları ve ballistik raketalar vastasınen ateş açıla. Rusiye ordusınıñ zırhlı tehnikası Kyiv ve Rusiye sıñırına yaqın bir qaç vilâyet merkezini sarıp almağa tırışa.
Rusiye Ukrainağa qarşı basqıncılıq cenk alıp barğanını inkâr ete ve bunı maqsadı «askeriysizleştirüv ve denatsifikatsiya» olğan «mahsus operatsiya» dep adlandıra.
Roskomnadzor Qırım.Aqiqat saytını blok etti. Qırım.Aqiqatnı küzgü saytı vastasınen oqumaq mümkün: rukrymr.azureedge.net. Esas adise-vaqialarnı Qırım.Aqiqatnıñ Telegram ve İnstagram saifelerinden taqip etiñiz.


text:
"İyün'dä 142 terrorçı täêsirsez xälgä kiterelde"
Bu xaqta Törkiyä êçke êşlär ministrlığı süzçese İsmail Çataklı belderde
Bıyılnıñ iyün’ ayında 142 terrorçı täêsirsez xälgä kiterelde.
Bu xaqta Törkiyä êçke êşlär ministrlığı süzçese İsmail Çataklı aylıq matbuğat cıyılışında citkerde.
Ul terrorğa qarşı köräş operaśiyäläreneñ özleksez däwam itüen belderde.
Süzçe bilgeläp ütkänçä, iyün' ayında “PKK” separatist terror oyışmasına qarşı 8 e zur, 61 e urta külämle bulu belän bergä, awıl cirlegendä cämğıse 12 meň 654, şähärlärdä 1 meň 421 operaśiya başqarıldı.
Bu operaśiyälärdä 142 terrorçı täêsirsez xälgä kiterelde.
Alar arasında maxsys êzlängän terrorçılar da bar.
Monnan tış terror oyışmalarına yärdäm itkän häm alar belän bäyläneşe bulğan dip sanalğan 2 meñ 791 şikle keşe qulğa , alardan 405 e saq astına alınğan.
İyün’ ayında qurqınıçsızlıq köçläre 16 terror ğamälen totqarlağan.
İsmail Çataklı röxsätsez (tärtipsez) migraśiyägä qarşı köräş qısalarında iyün’dä 33 meň 465 qaçaqnıñ , şul isäptän 4 meň 659ı diňgezlärdä, häm 612 oyıştıruçınıñ totıluın äytte.
Bäyläneşle xäbärlär
Şäntop Vengriyada
Törkiyä Böyık Millät Mäclese başlığı Mostafa Şäntop räsmi säfär qısalarında Vengriya (Macarstan) başqalası Budapeştqa kitte
Türkiyegä ütep kerergä tırışqanda totıp aldılar
Çik buyı saqçıları êläktergän 2 keşedän berseneñ terrorçı buluı açıqlandı


text:
Bunı Qırım.Aqiqat mühbirine Meclis reisiniñ muavini Nariman Celâl bildirdi.
Onıñ sözlerine binayen, bu qarar Aqmescitte Meclisniñ nevbetten tış toplaşuvında alındı. Onıñ sebebi – qırımtatar halqınıñ yetekçisi, Ukraina halq deputatı Mustafa Cemilev ile yüz bergen ziddiyettir. Hatırlatamız, oña bugün Moskva avalimanından Qırımğa yol bermediler.
Mustafa Cemilev qayd etüvden keçip olamağan soñ Kiyevge qaytmağa mecbur oldı.
Bunıñnen beraber, yarın Meclis vekilleri öz liderini qarşılamaq içün Armânsk sıñır noqtasına baracaq olalar.
«Saba Mustafa Cemilevni qarşılamaq maqsadımız ile Armânskqa yol almağa planlaştıramız. O bugün Kiyevden maşna ile çıqtı», – dep tasdıqladı olğan malümatnı Meclis reisiniñ muavini Ayder Acimambetov.
Evelleri Cemilev qırımtatarlarnı yarımadanıñ işğali şaraitlerinde bütünqırım Hıdırlez qayd etüvinden vazgeçmege çağırdı. Özü de bu tedbirde iştirak etmeycegini bildirdi. Böyle tevsiye bu sene Mecliske de berilgen edi.
Mütenasip muracaatnı Mecliske yollağan Qurultaynıñ teftiş komissiya reisi Ali Özenbaş bu qararnıñ maqsadı – ola bilecek tariklerniñ ögüni almaqtan ibaret olğanını bildirdi.
Aynı şu zamanda öz başına tayinlengen Qırım «akimiyetiniñ» temsilcileri Hıdırlezni Rusiye musafirleri ile qayd etmege niyetleneler. Olarnıñ arasında Tatarstan Cumhuriyetiniñ yolbaşçılığı da bar.
Hıdırlez qırımtatar halqınıñ eñ esas baar bayramı olaraq tanıla. O quralay ayınıñ birinci aftasınıñ cuma künü qayd etile ve saçuv mevsiminiñ başlanmasını belgiley.


text:
Bunı o, iyün 23-de aqşam Ukraina prezidenti Petro Poroşenko ile telefon vastası ile bağlanıp ayttı, haber ete Ukraina devletiniñ yolbaşçısınıñ matbuat hızmeti, dep bildire Azatlıq Radiosı.
Biden ukrain akimiyetiniñ areketlerini doğru ve ihtisaslı olaraq belgiledi.
Poroşenkonıñ sözlerine köre, ateşniñ toqtatıluvı esirlerniñ azat etilüvi, Rusiye tarafından ücretli askerlerniñ, silâ ve afyonnıñ ketirilmemesi içün sıñırlarnıñ qapatıluvı ile ozğarılmalı. Poroşenko Rusiye barışıqnı pekitmek içün aqiqiy adımlarnı etmek kerek olğanını qayd etti.
Ukraina prezidenti şunı da aytıp keçti, eger de barışıq planı amelge keçirilmese, AQŞ ve Avropa birligi Ukrainağa qol tutmaq içün ciddiy ğayret etmeli.
Ukraina prezidenti Petro Poroşenko Avropa birligi yetekçilerine barışıq planınıñ ilerilemesi aqqında malümatnı şahsen bildirecek ola.


text:
Herson vilâyeti devlet memuriyeti bildire ki, Qırımnıñ «vatandaş» qamaçavınıñ iştirakçilerinen beraber kiriş noqtalarında 45 militsiya hadimi de nevbetçilik yapa.
«Herson vilâyetinde Ukraina İçki işler nazirligi idaresiniñ malümatına köre, Qırım ile memuriy sıñırdaki üç nezaret noqtasında vaziyetni közetken 45 militsiya hadimi buluna. Mında aman-aman 200 iştirakçi bar, olar yarımada ile ticaretni blok etüv aktsiyası devamında yarımadağa bir yük maşinasını bile kirsetmediler», – dep aytıla haberde.
Herson vilâyeti militsiyasınıñ yolbaşçı muavini İlya Kiva Qırım.Aqiqatqa bildirdi ki, er bir kiriş-nezaret noqtasında ekişer dane uquq qoruyıcı taqımı nevbetçilik yapmaqta.
Uquq qorçalayıcılar Qırım qamaçavında iştirak etken arbiy taqımlar insan aqlarını boza, dep bildirgen ediler. Bundan soñ Herson militsiyası Qırım ile «vatandaş» qamaçavınıñ iştirakçileri üzerinde nezaretni quvetleştirmege qarar aldı.
Sentâbr 20-de qırımtatar liderleriniñ teşebbüsi ile Qırımğa aşayt mahsulatı ve malını alıp ketken yük naqliyatını blok etüv aktsiyası başlandı.
Yarımadağa mal ve aşayt mahsulatınıñ ketirilmesini blok etken Qırımnıñ «vatandaş» qamaçavınıñ teşebbüsçileri ileride Qırımnıñ «energetik» qamaçavı ola bilecegini bildireler.